Ericu950/Stoicheia-meter-silver huggingface dataset:
ἔστι γὰρ οὐ ξύλων αὐτὸ μόνον δαπανηθέντων ὑπὸ πυρός , ἀλλὰ καὶ ζῴου πρὸς τὴν τοιαύτην κάθαρσιν ἐπιτηδείου .
κελεύει γὰρ δάμαλιν πυρρὰν ἄζυγον ἄμωμον ἀχθεῖσαν σφαγιασθῆναι μὲν ἔξω πόλεως , τὸν δ ἀρχιερέα λαμβάνοντα ἀπὸ τοῦ αἵματος ἑπτάκις ἐπιρραίνειν ἀντικρὺ τοῦ νεὼ πάντα , εἶθ ὅλην κατακαίειν σὺν δορᾷ καὶ κρέασι καὶ αἵματι καὶ πλήρει τῇ κοιλίᾳ περιττωμάτων ·
ἤδη δ ὑπομαραινομένης τῆς φλογὸς εἰς τὸ μεσαίτατον τρία ταῦτα ἐμβάλλειν , ξύλον κέδρινον καὶ ὕσσωπον καὶ κόκκινον , κελεύει , εἶτ ἐὰν ἀποσβεσθῇ , τὴν τέφραν συλλέγειν καθαρὸν ἄνθρωπον καὶ ἀποτιθέναι πάλιν ἔξω πόλεως ἐν χωρίῳ καθαρῷ .
τίνα δὲ διὰ τούτων ὡς διὰ συμβόλων αἰνίττεται , δι ἑτέρων ἠκριβώσαμεν ἀλληγοροῦντες .
ἀναγκαῖον οὖν τοὺς μέλλοντας φοιτᾶν εἰς τὸ ἱερὸν ἐπὶ μετουσίᾳ θυσίας τό τε σῶμα φαιδρύνεσθαι καὶ τὴν ψυχὴν πρὸ τοῦ σώματος 0 ·
δεσπότις γὰρ καὶ βασιλὶς καὶ ἐν ἅπασι κρείττων ἅτε θειοτέρας φύσεως μεταλαχοῦσα 0 .
τὰ δὲ φαιδρύνοντα διάνοιάν ἐστι σοφία καὶ τὰ σοφίας δόγματα πρὸς τὴν θεωρίαν τοῦ κόσμου καὶ τῶν ἐν αὐτῷ ποδηγετοῦντα καὶ ὁ τῶν ἄλλων ἀρετῶν ἱερὸς χορὸς καὶ αἱ κατ ἀρετὰς καλαὶ καὶ σφόδρα ἐπαινεταὶ πράξεις 0 .
ὁ μὲν οὖν τούτοις διακεκοσμημένος ἴτω θαρρῶν εἰς οἰκειότατον αὐτῷ τὸν νεών , ἐνδιαίτημα πάντων ἄριστον , ἱερεῖον ἐπιδειξόμενος αὑτόν ·
ὅτῳ δ ἐγκάθηνται καὶ ἐλλοχῶσιν αἱ πλεονεξίαι καὶ ἐπιθυμίαι τῶν ἀδικιῶν , ἐγκαλυψάμενος ἠρεμείτω τὴν ἀναίσχυντον ἀπόνοιαν καὶ τὸ λίαν θράσος ἐν οἷς εὐλάβεια λυσιτελὲς ἐπισχών 0 ·
τὸ γὰρ τοῦ ὄντως ὄντος ἱερὸν ἀνιέροις ἄβατον θυσίαις 0 .
εἴποιμ ἄν ·
ὦ γενναῖε , ὁ θεὸς οὐ χαίρει , κ ἂν ἑκατόμβας ἀνάγῃ τις ·
κτήματα γὰρ αὐτοῦ τὰ πάντα , κεκτημένος ὅμως οὐδενὸς δεῖται ·
χαίρει δὲ φιλοθέοις γνώμαις καὶ ἀνδράσιν ἀσκηταῖς ὁσιότητος , παρ ὧν ψαιστὰ καὶ κριθὰς καὶ τὰ εὐτελέστατα ὡς τιμιώτατα πρὸ τῶν πολυτελεστάτων ἄσμενος δέχεται ·
κ ἂν μέντοι μηδὲν ἕτερον κομίζωσιν , αὑτοὺς φέροντες πλήρωμα κ αλοκἀγαθίας τελειότατον τὴν ἀρίστην ἀνάγουσι θυσίαν , ὕμνοις καὶ εὐχαριστίαις τὸν εὐεργέτην καὶ σωτῆρα θεὸν γεραίροντες , τῇ μὲν διὰ τῶν φωνητηρίων ὀργάνων , τῇ δὲ ἄνευ γλώττης καὶ στόματος , μόνῃ ψυχῇ τὰς νοητὰς ποιούμενοι διεξόδους καὶ ἐκβοήσεις , ὧν ἓν μόνον οὖς ἀντιλαμβάνεται τὸ θεῖον ·
αἱ γὰρ τῶν ἀνθρώπων οὐ φθάνουσιν ἀκοαὶ συναισθέσθαι .
ὡς δ ἀψευδής ἐστιν οὗτος ὁ λόγος καὶ οὐκ ἐμὸς ἀλλὰ τῆς φύσεως , μαρτυρεῖ μέν πως καὶ ἡ ἐνάργεια τρανὴν παρέχουσα πίστιν τοῖς μὴ διὰ τὸ φιλόνεικον ἐπιτηδεύουσιν ἀπιστίαν , μαρτυρεῖ δὲ καὶ ὁ νόμος προστάξας δύο κατασκευασθῆναι βωμοὺς καὶ ταῖς ὕλαις καὶ τοῖς τόποις καὶ ταῖς χρείαις διαφέροντας ·
ὁ μὲν γὰρ ἐκ λίθων λογάδων ἀτμήτων συνῳκοδόμηται καὶ ἐν ὑπαίθρῳ παρὰ ταῖς τοῦ νεὼ προσβάσεσιν ἵδρυται καὶ γέγονε πρὸς χρείαν τὴν τῶν ἐναίμων ·
ὁ δὲ χρυσοῦ μὲν τοῦ καθαρωτάτου κατεσκεύασται , ἵδρυται δ ἐν ἀδύτοις εἴσω τοῦ προτέρου καταπετάσματος , ὃς οὐδενὶ τῶν ἄλλων ἐστὶν ὁρατὸς ὅτι μὴ τοῖς ἁγνεύουσι τῶν ἱερέων καὶ γέγονε πρὸς χρείαν τὴν τῶν θυμιαμάτων .
ἐξ οὗ δῆλόν ἐστιν , ὅτι καὶ βραχύτατον λιβανωτὸν παρ ἀνδρὸς ὁσίου τιμιώτερον ὁ θεὸς νομίζει μυρίων θρεμμάτων , ὅσα ἄν τις ἱερουργῇ μὴ σφόδρα ἀστεῖος ὤν ·
ὅσῳ γάρ , οἶμαι , λίθων μὲν εἰκαίων ἀμείνων χρυσός , τὰ δ ἐν ἀδύτοις τῶν ἐκτὸς ἁγιώτερα , τοσούτῳ κρείττων ἡ διὰ τῶν ἐπιθυμιωμένων εὐχαριστία τῆς διὰ τῶν ἐναίμων 0 1 .
ὅθεν οὐ μόνον ὕλης πολυτελείᾳ καὶ κατασκευῇ καὶ τόπῳ τετίμηται ὁ τῶν θυμιαμάτων βωμός , ἀλλὰ καὶ τῷ πρότερον καθ ἑκάστην ἡμέραν ὑπηρετεῖν ταῖς πρὸς θεὸν ἀνθρώπων εὐχαριστίαις 0 ·
οὐ γὰρ ἐφεῖται τὴν ὁλόκαυτον θυσίαν ἔξω προσαγαγεῖν , πρὶν ἔνδον περὶ βαθὺν ὄρθρον ἐπιθυμιᾶσαι .
τὸ δ ἐστὶ σύμβολον οὐχ ἑτέρου τινὸς ἢ τοῦ παρὰ θεῷ μὴ τὸ πλῆθος τῶν καταθυομένων εἶναι τίμιον , ἀλλὰ τὸ καθαρώτατον τοῦ θύοντος πνεῦμα λογικόν ·
εἰ μὴ ἄρα δικαστὴς μέν , ᾧ μέλει τῆς ὁσίας κρίσεως , παρά τινος τῶν κρινομένων οὐκ ἂν λάβοι δῶρα ἢ λαβὼν ἔνοχος ἔσται δωροδοκίᾳ , οὐ δ ἀνὴρ ἀστεῖος παρὰ μοχθηροῦ τινος , ἄνθρωπος παρ ἀνθρώπου πλουτοῦντος αὐτὸς ἴσως δεόμενος , σὺ δ ᾠήθης τὸν θεὸν δεκάζεσθαι , τὸν αὐταρκέστατον ἑαυτῷ καὶ μηδενὸς τῶν ἐν γενέσει χρεῖον , ὅστις ὢν τὸ πρῶτον ἀγαθόν , τὸ τελειότατον , ἡ ἀέναος πηγὴ φρονήσεως καὶ δικαιοσύνης καὶ πάσης ἀρετῆς , ἀποστρέφεται τὰς παρὰ τῶν ἀδίκων δωρεάς 0 1 2 .
ὁ δὲ κομίζων οὐ πάντων ἀναισχυντότατος ἐξ ὧν ἔκλεψεν ἢ ἥρπασεν ἢ ἠρνήσατο ἢ ἀπεστέρησε μέρος ὡς κοινωνῷ τῆς ἑαυτοῦ κακίας καὶ πλεονεξίας διδούς 0 ;
πάντων κακοδαιμονέστατε , εἴποιμ ἂν τῷ τοιούτῳ , δυοῖν θάτερον ἢ λήσεσθαι προσδοκᾷς ἢ καταφανήσεσθαι ·
λήσεσθαι μὲν οὖν ὑπολαμβάνων ἀνεπιστήμων εἶ θεοῦ δυνάμεως , καθ ἣν ἅμα πάντα ὁρᾷ καὶ πάντων ἀκούει ·
νομίζων δ ἐμφανήσεσθαι θρασύτατος εἶ ·
δέον ἐφ οἷς ἥμαρτες ἐγκαλύπτεσθαι , προφέρεις εἰς μέσον τὰ δείγματα ὧν ἠδίκησας καὶ ἐπισεμνυνόμενος διανέμῃ πρὸς θεόν , ἀπαρχὰς αὐτῷ κομίζων ἀνοσίους , καὶ οὐκ ἐλογίσω τοῦθ ὅτι οὔ τε νόμος ἀνομίαν παραδέχεται οὔ τε φῶς ἡλιακὸν σκότος 0 .
ὁ δὲ θεὸς καὶ νόμων ἐστὶ παράδειγμα ἀρχέτυπον καὶ ἡλίου ἥλιος , νοητὸς αἰσθητοῦ , παρέχων ἐκ τῶν ἀοράτων πηγῶν ὁρατὰ φέγγη τῷ βλεπομένῳ .
περὶ τοῦ μίσθωμα πόρνης εἰς τὸ ἱερὸν μὴ κομίζειν .
πάνυ καλῶς ἐν ταῖς ἱεραῖς τοῦ νόμου στήλαις κ ἀκεῖνο ἀναγέγραπται , μίσθωμα πόρνης εἰς τὸ ἱερὸν μὴ κομίζειν πεπρακυίας τὴν ἰδίαν ὥραν , ἑλομένης ἕνεκα λημμάτων αἰσχρῶν ἐπονείδιστον βίον .
εἰ δὲ τὰ παρὰ γυναικὸς ἡταιρηκυίας δῶρα ἀνίερα , πῶς οὐχὶ μᾶλλον τὰ παρὰ ψυχῆς πεπορνευμένης , ἥτις παρέρριψεν ἑαυτὴν ἐπ αἰσχύνῃ καὶ ὕβρεσι ταῖς ἐσχάταις , οἰνοφλυγίαις , ὀψοφαγίαις , φιλαργυρίαις , φιλοδοξίαις , φιληδονίαις , ἄλλαις μυρίαις παθῶν τε αὖ καὶ νοσημάτων καὶ κακιῶν ἰδέαις 0 1 ;
ὧν τὰ μιάσματα ἐκεῖνα τίς ἂν ἐκνίψαι χρόνος ;
ἔγωγε οὐκ οἶδα .
τῶν μὲν γὰρ ἑταιρῶν τὴν ἐργασίαν κατέλυσε πολλάκις γῆρας , ἐπειδήπερ ἐξώροις γενομέναις οὐδεὶς ἔτι πρόσεισιν , ἀπομαρανθείσης ὥσπερ τινῶν ἀνθῶν τῆς ἀκμῆς ·
ψυχῆς δὲ πορνείαν ἀκολασίᾳ συντρόφῳ καὶ συνήθει πεπαιδοτριβημένης τίς ἂν αἰὼν μεταβάλοι πρὸς εὐκοσμίαν ;
αἰὼν μὲν οὔ , θεὸς δὲ μόνος , ᾧ δυνατὰ τὰ παρ ἡμῖν ἀδύνατα 0 1 .
δεῖ δὴ τὸν μέλλοντα θύειν σκέπτεσθαι , μὴ εἰ τὸ ἱερεῖον ἄμωμον , ἀλλ εἰ ἡ διάνοια ὁλόκληρος αὐτῷ καὶ παντελὴς καθέστηκε 0 .
διερευνάτω μέντοι καὶ τὰς αἰτίας , ὧν ἕνεκα ἀνάγειν ἀξιοῖ θυσίας ·
ἤτοι γὰρ εὐχαριστῶν ἐπὶ προϋπηργμέναις εὐεργεσίαις ἢ βεβαιότητα παρόντων ἢ μελλόντων κτῆσιν ἀγαθῶν αἰτούμενος ἢ κακῶν παρόντων ἢ προσδοκωμένων ἀποτροπήν , ἐφ οἷς ἅπασιν ὑγείαν καὶ σωτηρίαν ἐκπορίζειν ὀφείλει τῷ λογισμῷ 0 .
εἴ τε γὰρ ἐπὶ προϋπηργμέναις εὐχαριστεῖ , μὴ ἀχαριστησάτω φαῦλος γενόμενος  σπουδαίῳ γὰρ ἐδόθησαν αἱ χάριτες  , εἴ τε βεβαιούμενος τὰ παρόντα ἀγαθὰ καὶ χρηστὰ περὶ τῶν μελλόντων προσδοκῶν , ἄξιον αὑτὸν παρεχέτω τῶν εὐπραγιῶν ἀστεῖος ὤν , εἴ τε κακῶν τινων φυγὴν αἰτούμενος , μὴ δράτω κολάσεων ἐπάξια καὶ τιμωριῶν 0 .
τὰ ἄλλα περὶ τὸ θυσιαστήριον 0 .
πῦρ , φησίν , ἐπὶ τοῦ θυσιαστηρίου καυθήσεται διὰ παντὸς ἄσβεστον ·
εἰκότως , οἶμαι , καὶ προσηκόντως 0 ·
ἐπειδὴ γὰρ αἱ τοῦ θεοῦ χάριτες ἀέναοι καὶ ἀνελλιπεῖς καὶ ἀδιάστατοι , ὧν μεθ ἡμέραν καὶ νύκτωρ οἱ ἄνθρωποι τυγχάνουσιν , καὶ τὸ σύμβολον τῆς εὐχαριστίας , ἡ ἱερὰ φλόξ , ζωπυρείσθω καὶ ἀεὶ ἄσβεστος ἔστω 0 .
τάχα μέντοι καὶ διὰ τοῦδε βούλεται τὰς παλαιὰς ταῖς νέαις θυσίαις ἁρμόσασθαι καὶ ἑνῶσαι τῇ μονῇ καὶ παρουσίᾳ τοῦ αὐτοῦ πυρός , ᾧ πᾶσαι καθιεροῦνται , πρὸς ἔνδειξιν τοῦ τελείας ἐν εὐχαριστίαις εἶναι , κ ἂν ἀπὸ μυρίων ὅσων ἀφορμῶν γίνωνται κατὰ περιουσίας ἀφθόνους ἢ τ οὐναντίον ἐνδείας τῶν προσαγομένων .
τὰ μὲν ῥητὰ ταῦτα  σύμβολα νοητῶν  , τὰ δὲ πρὸς διάνοιαν τοῖς τῆς ἀλληγορίας κανόσιν ἐπισκεπτέον 0 ·
πρὸς ἀλήθειαν τοῦ θεοῦ θυσιαστήριόν ἐστιν ἡ εὐχάριστος τοῦ σοφοῦ ψυχὴ παγεῖσα ἐκ τελείων ἀρετῶν ἀτμήτων καὶ ἀδιαιρέτων ·
οὐδὲν γὰρ μέρος ἀρετῆς ἀχρεῖον 0 .
ἐπὶ ταύτης ἀεὶ τὸ ἱερὸν φῶς ἀνακαίεται φυλαττόμενον ἄσβεστον ·
διανοίας δὲ φῶς ἐστι σοφία , ἐπεὶ καὶ τ οὐναντίον σκότος ψυχῆς ἀφροσύνη 0 ·
ὅπερ γὰρ αἰσθητὸν φῶς ὀφθαλμοῖς πρὸς κατάληψιν σωμάτων , τοῦτ ἐπιστήμη λογισμῷ πρὸς θεωρίαν τῶν ἀσωμάτων καὶ νοητῶν , ἧς ἀεὶ τὸ φέγγος ἐπιλάμπει μηδέποτε ἀμαυρούμενον ἢσβεννύμενον 0 1 .
μετὰ ταῦτά φησιν ·
„ ἐπὶ παντὸς δώρου προσοίσετε ἅλα ” , δι οὗ , καθάπερ καὶ πρότερον εἶπον , τὴν εἰς ἅπαν διαμονὴν αἰνίττεται ·
φυλακτήριον γὰρ οἱ ἅλες σωμάτων , τετιμημένοι ψυχῆς δευτερείοις 0 ·
ὡς γὰρ αἰτία τοῦ μὴ διαφθείρεσθαι τὰ σώματα ψυχή , καὶ οἱ ἅλες ἐπὶ πλεῖστον αὐτὰ συνέχοντες καὶ τρόπον τινὰ ἀθανατίζοντες 0 1 .
διὸ καὶ κέκληκε θυσιαστήριον , ἴδιον καὶ ἐξαίρετον ὄνομα θέμενος αὐτῷ παρὰ τὸ διατηρεῖν , ὡς ἔοικε , τὰς θυσίας , καίτοι τῶν κρεῶν ἀναλισκομένων ὑπὸ πυρός ·
ὡς εἶναι σαφεστάτην πίστιν , ὅτι οὐ τὰ ἱερεῖα θυσίαν ἀλλὰ τὴν διάνοιαν καὶ προθυμίαν ὑπολαμβάνει τοῦ καταθύοντος εἶναι , ἐν ᾗ τὸ μόνιμον καὶ βέβαιον ἐξ ἀρετῆς 0 .
προσέτι κ ἀκεῖνο προσνομοθετεῖ , κελεύων πᾶσαν θυσίαν δίχα ζύμης καὶ μέλιτος προσάγεσθαι , μηδέτερον ἀξιῶν ἀναφέρειν ἐπὶ τὸ θυσιαστήριον ·
μέλι μὲν ἴσως , ἐπειδήπερ ἡ συναγωγὸς αὐτοῦ μέλιττα ζῷόν ἐστιν οὐ καθαρόν , ἐκ σήψεως καὶ φθορᾶς νεκρῶν , ὡς ὁ λόγος , βοῶν γεννώμενον , καθὰ καὶ οἱ σφῆκες ἐξ ἱππείων σωμάτων 0 1 ·
ἢ κατὰ σύμβολον τοῦ πᾶσαν ἀνίερον εἶναι τὴν περιττὴν ἡδονήν , τὰ μὲν περὶ τὴν κατάποσιν γλυκαίνουσαν , πικρὰς δὲ καὶ δυσιάτους αὖθις ἐπιφέρουσαν ἀλγηδόνας , ὑφ ὧν ἀνάγκη τὴν ψυχὴν σείεσθαι καὶ κλονεῖσθαι παγίως ἱδρυθῆναι μὴ δυναμένην 0 ·
ζύμην δὲ διὰ τὴν γινομένην ἔπαρσιν ἐξ αὐτῆς , πάλιν συμβολικῶς , ἵνα μηδεὶς προσιὼν τῷ θυσιαστηρίῳ τὸ παράπαν ἐπαίρηται φυσηθεὶς ὑπ ἀλαζονείας , ἀλλ εἰς τὸ τοῦ θεοῦ μέγεθος ἀποβλέπων αἴσθησιν λαμβάνῃ τῆς περὶ τὸ γενητὸν ἀσθενείας , κ ἂν εὐτυχίαις ἑτέρων διαφέρῃ , καὶ τὸν εἰκότα ποιησάμενος λογισμὸν στέλλῃ τὸ τοῦ φρονήματος ὑπέραυχον ὕψος , τὴν ἐπίβουλον οἴησιν καθαιρῶν 0 .
εἰ γὰρ ὁ τῶν ὅλων κτίστης καὶ ποιητὴς καὶ πάντων ἀνεπιδεὴς ὧν ἐγέννησεν , οὐ πρὸς τὰς ὑπερβολὰς τοῦ κράτους αὑτοῦ καὶ τῆς ἐξουσίας ἀπιδὼν ἀλλὰ πρὸς τὴν σὴν ἀσθένειαν , μεταδίδωσί σοι τῆς ἵλεω δυνάμεως αὑτοῦ τὰς ἐνδείας ἀναπληρῶν αἷς κέχρησαι , σὲ τί ποιεῖν ἁρμόττει πρὸς ἀνθρώπους τοὺς φύσει συγγενεῖς καὶ ἀπὸ τῶν αὐτῶν στοιχείων σπαρέντας , τὸν μηδὲν εἰς τὸν κόσμον ἀλλὰ μη δὲ σαυτὸν εἰσενηνοχότα ;
γυμνὸς μὲν γάρ , θαυμάσιε , ἦλθες , γυμνὸς δὲ πάλιν ἄπεις , τὸν μεταξὺ χρόνον γενέσεως καὶ θανάτου παρὰ τοῦ θεοῦ χρῆσιν λαβών , ἐν ᾧ τί ποιεῖν προσῆκον ἦν ἢ κοινωνίας καὶ ὁμονοίας ἰσότητός τε καὶ φιλανθρωπίας καὶ τῆς ἄλλης ἀρετῆς ἐπιμελεῖσθαι , ἀποβαλλόμενον τὴν ἄνισον καὶ ἄδικον καὶ ἀσύμβατον κακίαν , ἣ τὸ ἡμερώτατον φύσει ζῷον , ἄνθρωπον , ὠμὸν καὶ ἀτίθασον ἐργάζεται ;
πάλιν ἀφ ἑσπέρας ἕως πρωίας προστάττει καίεσθαι λύχνους ἐπὶ τῆς ἱερᾶς λυχνίας εἴσω τοῦ καταπετάσματος , πολλῶν χάριν ·
ἑνὸς μὲν ἵνα ἐκ διαδοχῆς τοῦ μεθημερινοῦ φωτὸς καταλάμπηται τὰ ἅγια γινόμενα ἀεὶ σκότους ἀμέτοχα καθ ὁμοιότητα τῶν ἀστέρων 0 ·
καὶ γὰρ οὗτοι δύντος ἡλίου τὸ ἴδιον ἀναφαίνουσι φέγγος ἣν ἐτάχθησαν ἐν τῷ κόσμῳ τάξιν οὐ λείποντες ·
ἑτέρου δὲ τοῦ καὶ νύκτωρ ἀδελφόν τι καὶ συγγενὲς ταῖς μεθημεριναῖς θυσίαις ἐπιτελεῖσθαι πρὸς ἀρέσκειαν θεοῦ καὶ μηδένα χρόνον ἢ καιρὸν εὐχαριστίας παραλείπειν 0 ·
ἐπιτηδειοτάτη δὲ καὶ προσφυεστάτη νυκτὶ τῆς εὐχαριστίας θυσία  θυσίαν γὰρ αὐτὴν ἄξιον καλεῖν  ἡ τοῦ ἱερωτάτου φέγγους ἐν τοῖς ἀδύτοις αὐγή 0 1 ·
τρίτου δὲ καὶ σφόδρα ἀναγκαίου 0 ·
ἐπειδὴ γὰρ οὐ μόνον ἐγρηγορότες εὖ πάσχομεν ἀλλὰ καὶ καθεύδοντες , τοῦ φιλοδώρου θεοῦ μεγάλην ἐπικουρίαν , ὕπνον , τῷ θνητῷ γένει παρασχόντος ἐπ ὠφελείᾳ σώματός τε καὶ ψυχῆς , τοῦ μὲν σώματος τῶν μεθημερινῶν πόνων ἀφιεμένου , τῆς δὲ ψυχῆς ἐπικουφιζομένης τὰς φροντίδας καὶ ἀναχωρούσης εἰς ἑαυτὴν ἀπὸ τοῦ τῶν αἰσθήσεων ὄχλου καὶ θορύβου καὶ δυναμένης τότε γοῦν ἰδιάζειν καὶ ἐνομιλεῖν ἑαυτῇ , προσηκόντως ἐδικαίωσεν ὁ νόμος τὰς εὐχαριστίας διακληρῶσαι , ὑπὲρ μὲν ἐγρηγόρσεως διὰ τῶν προσαγομένων ἱερείων , ὑπὲρ δὲ ὕπνου καὶ τῶν ἀπὸ τοῦδε ὠφελειῶν διὰ τῆς τῶν ἱερῶν λύχνων ἐξάψεως .
ἃ μὲν οὖν πρὸς εὐσέβειαν νομοθετεῖται κατὰ προστάξεις καὶ ἀπαγορεύσεις , ταῦτα καὶ τὰ τούτοις παραπλήσιά ἐστιν ·
ἃ δὲ κατὰ τὰς φιλοσόφους ὑποθήκας καὶ παραινέσεις , ὧδε λεκτέον 0 .
αἰτεῖται γάρ , φησίν , ὦ διάνοια , παρὰ σοῦ ὁ θεὸς οὐδὲν βαρὺ καὶ ποικίλον ἢ δύσεργον ἀλλὰ ἁπλοῦν πάνυ καὶ ῥᾴδιον .
ταῦτα δ ἐστὶν ἀγαπᾶν αὐτὸν ὡς εὐεργέτην , εἰ δὲ μή , φοβεῖσθαι γοῦν ὡς ἄρχοντα καὶ κύριον , καὶ διὰ πασῶν ἰέναι τῶν εἰς ἀρέσκειαν ὁδῶν καὶ λατρεύειν αὐτῷ μὴ παρέργως ἀλλὰ ὅλῃ τῇ ψυχῇ πεπληρωμένῃ γνώμης φιλοθέου καὶ τῶν ἐντολῶν αὐτοῦ περιέχεσθαι καὶ τὰ δίκαια τιμᾶν 0 1 2 .
ἐξ ὧν ἁπάντων αὐτὸς μὲν ἐν ὁμοίᾳ μένει φύσει μὴ τρεπόμενος .
ἔτι δὲ τῶν ἄλλων ὅσα κατὰ τὸν κόσμον ἐστὶ βελτίωσιν ἴσχει , ἥλιος ἢ σελήνη ἢ τὸ πλῆθος τῶν ἄλλων ἀστέρων ἢ ὁ σύμπας οὐρανός .
ἀλλὰ καὶ τῆς γῆς τὰ μὲν ὄρη πρὸς ὕψος αἴρεται περιμηκέστατον , ἡ δὲ πεδιὰς ὥσπερ αἱ χυταὶ οὐσίαι ἐπὶ πλεῖστον εὐρύνεται , καὶ ἡ θάλαττα μεταβάλλει πρὸς πότιμον ἢ οἱ ποταμοὶ πελαγῶν ἐξισοῦνται μεγέθεσιν 0 1 .
ἐπὶ μὲν οὖν τῶν αὐτῶν ὅρων ἕκαστον ἵδρυται ἐφ οἷς εὐθὺς ἐξ ἀρχῆς ὅτε ἐποίησεν ὁ θεὸς ἐτάχθη ·
σὺ δὲ βελτίων ἔσῃ ζῶν ἀνυπαιτίως .
τί δὴ τούτων ἀργαλέον ἐστὶν ἢ ἐπίπονον ;
οὐκ ἄπλωτα πελάγη δεῖ περαιοῦσθαι καὶ μέσου χειμῶνος κλύδωνι καὶ βίαις ἐναντίων πνευμάτων κλονουμένους ἄνω καὶ κάτω θαλαττεύειν ἢ τραχείας καὶ ἀτριβεῖς πεζεύειν ἀνοδίας , οὐχ ὁδούς , λῃστῶν ἢ θηρίων ἐφόδους ἀεὶ κατεπτηχότας ἢ τειχοφυλακεῖν ἐν ὑπαίθρῳ νυκτερεύοντας , ἐφεδρευόντων πολεμίων καὶ τοὺς ἀνωτάτω κινδύνους ἀπειλούντων  ἄπαγε , μηδὲν ἐπὶ καλοῖς λεγέσθω τῶν ἀηδῶν ·
εὐφημητέον ἐπὶ τοῖς οὕτω συμφέρουσιν .
ἐπινεῦσαι μόνον δεῖ τὴν ψυχήν , καὶ πάρεστιν ἐν ἑτοίμῳ τὰ πάντα .
ἢ τοῦτο ἀγνοεῖς , ὅτι τοῦ θεοῦ καὶ ὁ αἰσθητός ἐστιν οὐρανὸς καὶ ὁ νοητός , ὁ κυρίως , εἴποι τις ἄν , „ οὐρανὸς οὐρανοῦ ” , καὶ πάλιν ἡ γῆ καὶ τὰ ἐν αὐτῇ καὶ σύμπας ὁ κόσμος , ὅ τε ὁρατὸς καὶ ὁ ἀόρατος καὶ ἀσώματος , τὸ παράδειγμα τοῦ ὁρατοῦ οὐρανοῦ 0 1 2 ;
ἀλλ ὅμως καὶ ἐξ ἅπαντος ἀνθρώπων γένους τοὺς πρὸς ἀλήθειαν ἀνθρώπους ἀριστίνδην ἐπιλέξας εἵλετο καὶ προνομίας ἠξίωσε τῆς πάσης , ἐπὶ τὴν θεραπείαν καλέσας ἑαυτοῦ , τὴν ἀέναον τῶν καλῶν πηγήν , ἀφ ἧς καὶ τὰς ἄλλας ὤμβρησεν ἀρετὰς καὶ ἀνέχεεν εἰς ἀπόλαυσιν ὠφελιμωτάτην , νέκταρος μᾶλλον ἢ οὐχ ἧττον ἀθανατίζον ποτόν 0 .
οἰκτροὶ δὲ καὶ κακοδαίμονες ὅσοι μὴ τὸν ἀρετῆς πότον εὐωχήθησαν καὶ κακοδαιμονέστατοι διετέλεσαν οἱ εἰς ἅπαν ἄγευστοι κ αλοκἀγαθίας , παρὸν καὶ ἐνευφρανθῆναι καὶ ἐντρυφῆσαι δικαιοσύνῃ καὶ ὁσιότητι 0 ·
ἀλλ εἰσὶν ἀπερίτμητοι τὴν καρδίαν , ᾗ φησιν ὁ νόμος , καὶ διὰ σκληρότητα τρόπων ἀφηνιασταί , σκιρτῶντες αὐθαδῶς καὶ ἀπαυχενίζοντες ·
οὓς νουθετεῖ φάσκων ·
„ περιτέμνεσθε τὴν σκληροκαρδίαν ”  Deut .
10 , 16  , τὸ δέ ἐστι , τὰς περιττευούσας φύσεις τοῦ ἡγεμονικοῦ , ἃς αἱ ἄμετροι τῶν παθῶν ἔσπειράν τε καὶ συνηύξησαν ὁρμαὶ καὶ ὁ κακὸς ψυχῆς γεωργὸς ἐφύτευσεν , ἀφροσύνη , μετὰ σπουδῆς ἀποκείρασθε .
καὶ ὁ τράχηλος , φησίν , ὑμῶν μὴ σκληρὸς ἔστω , τουτέστι , μὴ ἀκαμπὴς ὁ νοῦς καὶ αὐθαδέστατος , μη δ ὑπὸ τῆς ἄγαν σκαιότητος ἐπιτηδευέτω τὴν βλαβερωτάτην ἀμαθίαν , ἀλλὰ τὸ φύσει δύσκολον καὶ δύστροπον ἀποθέμενος ὡς ἐχθρὸν μεταβαλλέτω πρὸς τὸ εὔκολον , πειθαρχήσων νόμοις φύσεως 0 .
ἢ οὐχ ὁρᾷς , ὅτι περὶ τὸ ὂν αἱ πρῶται καὶ μέγισται τῶν δυνάμεών εἰσιν , ἥ τε εὐεργέτις καὶ κολαστήριος ;
καὶ προσηγόρευται ἡ μὲν εὐεργέτις θεός , ἐπειδὴ κατὰ ταύτην ἔθηκε καὶ διεκόσμησε τὸ πᾶν , ἡ δὲ ἑτέρα κύριος , καθ ἣν ἀνῆπται τῶν ὅλων τὸ κράτος 0 .
θεὸς δὲ οὐκ ἀνθρώπων μόνον ἀλλὰ καὶ θεῶν ἐστι θεός , καὶ ἄρχων οὐκ ἰδιωτῶν μόνον ἀλλὰ καὶ ἀρχόντων , μέγας τέ ἐστιν ὢν ὄντως καὶ ἰσχυρὸς καὶ κραταιός .
ἀλλ ὅμως .
ὁ τοσοῦτος ἐν ἀρεταῖς καὶ δυνάμεσιν ἔλεον καὶ οἶκτον λαμβάνει τῶν ἐν ἐνδείαις ἀπορωτάτων , οὐκ ἀπαξιῶν γενέσθαι κριτὴς προσηλύτοις ἢ ὀρφανοῖς ἢ χήραις , ἀλλὰ βασιλέων καὶ τυράννων καὶ τῶν ἐν μεγάλαις δυναστείαις ὑπεριδὼν τὸ ταπεινὸν τῶν λεχθέντων ἀξιοῖ προνοίας .
τῶν μὲν ἐπηλύτων διὰ τόδε 0 ·
καταλιπόντες οὗτοι τὰ πάτρια οἷς ἐνετράφησαν ψευδῶν πλασμάτων γέμοντα καὶ τύφου , γενόμενοι ἀτυφίας καὶ ἀληθείας ἐρασταὶ γνήσιοι , μετεχώρησαν πρὸς εὐσέβειαν , ἱκέται τε καὶ θεραπευταὶ τοῦ ὄντως ὄντος ἀξίως ὄντες τῆς προνοίας τῆς ἁρμοττούσης εἰκότως μεταλαγχάνουσι , καρπὸν εὑράμενοι τῆς ἐπὶ τὸν θεὸν καταφυγῆς τὴν ἀπ αὐτοῦ βοήθειαν .
ὀρφανῶν δὲ καὶ χηρῶν , ἐπειδὴ κηδεμόνας ἀφῄρηνται , οἱ μὲν γονεῖς , αἱ δὲ ἄνδρας , καταφυγὴ δ  οὐδεμία τοῖς οὕτως ἐρήμοις ἐξ ἀνθρώπων ἀπολείπεται 0 1 ·
διὸ τῆς μεγίστης ἐλπίδος οὐκ ἀμοιροῦσι , τοῦ θεοῦ , διὰ τὴν ἵλεω φύσιν αὐτοῦ τὴν πρόνοιαν καὶ ἐπιμέλειαν μὴ ἀποστραφέντος τῶν οὕτως ἐρήμων .
ἔστω δή , φησί , μόνος θεὸς αὔχημά σου καὶ μέγιστον κλέος , καὶ μή τ ἐπὶ πλούτῳ μή τε δόξῃ μή τε ἡγεμονίᾳ μή τε σώματος εὐμορφίᾳ μή τε ῥώμῃ μή τε τοῖς παραπλησίοις , ἐφ οἷς εἰώθασιν οἱ κενοὶ φρενῶν ἐπαίρεσθαι , σεμνυνθῇς , λογισάμενος ὅτι πρῶτον μὲν ἀμέτοχα ταῦτ ἐστὶ τῆς τοῦ ἀγαθοῦ φύσεως , ἔπειτα δ ὅτι καιρὸν ὀξὺν ἔχει τῆς μεταβολῆς , μαραινόμενα τρόπον τινά , πρὶν ἀνθῆσαι βεβαίως .
ὃ δὴ πάγιον καὶ ἄτρεπτον καὶ ἀμετάβλητον ἀγαθὸν μεταδιώκωμεν καὶ τῆς ἱκεσίας καὶ θεραπείας αὐτοῦ περιεχώμεθα καὶ μή τε κρατήσαντες ἐχθρῶν ζηλώσωμεν τὰς ἐκείνων ἐν αἷς εὐσεβεῖν δοκοῦσιν ἀσεβείας υἱοὺς καὶ θυγατέρας τοῖς αὑτῶν κατακαίοντες θεοῖς  οὐχ ὅτι τὰ τέκνα πᾶσι τοῖς βαρβάροις ἐμπιμπράναι δι ἔθους ἐστίν ·
οὐ γὰρ οὕτως ἐξηγρίωνται τὰς φύσεις , ὡς , ἃ μη δὲ πολεμίους καὶ ἐχθροὺς ἀσυμβάτους ἐν πολέμῳ , ταῦτα τοὺς φιλτάτους καὶ οἰκειοτάτους ἐν εἰρήνῃ δρᾶν ὑπομένειν 0 ·
ἀλλ ὅτι τὰς ψυχὰς τῷ ὄντι καταφλέγουσι καὶ διαφθείρουσιν ὧν ἐγέννησαν ἐξ ἔτι σπαργάνων ἁπαλαῖς ἔτι μὴ ἐγχαράττοντες τὰς ἀληθείας δόξας περὶ τοῦ ἑνὸς καὶ πρὸς ἀλήθειαν ὄντος θεοῦ  μή τ οὖν ἡττηθέντες ἀναπέσωμεν καὶ ὑπαχθῶμεν ταῖς ἐκείνων εὐτυχίαις ὡς δι εὐσέβειαν νενικηκότων ·
πολλοῖς γὰρ ἐπ ἐνέδρᾳ συμβαίνουσιν αἱ παραυτίκα εὐπραγίαι δέλεαρ σφοδρῶν καὶ ἀνιάτων οὖσαι κακῶν ·
εἰκὸς δὲ καὶ ἀναξίους ὄντας κατορθοῦν , μὴ δι ἑαυτούς , ἀλλὰ ὑπὲρ τοῦ λυπεῖσθαι καὶ ἀνιᾶσθαι σφοδρότερον ἡμᾶς οὐχ ὅσια δρῶντας , οἳ γεννηθέντες ἐν πολιτείᾳ φιλοθέῳ καὶ ἐντραφέντες νόμοις ἐπὶ πᾶσαν ἀρετὴν ἀλείφουσι καὶ ἐκ πρώτης ἡλικίας παιδευόμενοι τὰ κάλλιστα παρὰ θεσπεσίοις ἀνδράσι τῶν μὲν ὀλιγωροῦμεν , τῶν δ ὡς ἀληθῶς ὀλιγωρίας ἀξίων περιεχόμεθα , παιδιὰν μὲν τὰ σπουδαῖα , σπουδὴν δὲ τὰ παιδιᾶς ἄξια ἡγούμενοι 0 .
Κ ἂν μέντοι τις ὄνομα καὶ σχῆμα προφητείας ὑποδύς , ἐνθουσιᾶν καὶ κατέχεσθαι δοκῶν , ἄγῃ πρὸς τὴν τῶν νενομισμένων κατὰ πόλεις θρησκείαν θεῶν , οὐκ ἄξιον προσέχειν ἀπατωμένους ὀνόματι προφήτου 0 ·
γόης γὰρ ἀλλ οὐ προφήτης ἐστὶν ὁ τοιοῦτος , ἐπειδὴ ψευδόμενος λόγια καὶ χρησμοὺς ἐπλάσατο .
κ ἂν ἀδελφὸς ἢ υἱὸς ἢ θυγάτηρ ἢ γυνὴ ἡ οἰκουρὸς ἢ γνήσιος φίλος ἤ τις ἕτερος εὔνους εἶναι δοκῶν εἰς τὰ ὅμοια ἐνάγῃ προτρέπων συνασμενίζειν τοῖς πολλοῖς καὶ ἐπὶ τὰ αὐτὰ ἱερὰ καὶ τὰς αὐτὰς σπονδάς τε καὶ θυσίας ἀφικνεῖσθαι , κολαστέον ὡς δήμιον καὶ κοινὸν ἐχθρὸν ὄντα ὀλίγα φροντίσαντας οἰκειότητος καὶ τὰς παραινέσεις αὐτοῦ διαγγελτέον πᾶσι τοῖς εὐσεβείας ἐρασταῖς , οἳ ἀνυπερθέτῳ τάχει ταῖς κατ ἀνδρὸς ἀνοσίου τιμωρίαις ἐπιδραμοῦνται κρίνοντες εὐαγὲς τὸ κατ αὐτοῦ φονᾶν .
ἔστω γὰρ ἡμῖν μία οἰκειότης καὶ φιλίας ἓν σύμβολον ἡ πρὸς θεὸν ἀρέσκεια καὶ τὸ πάντα λέγειν τε καὶ πράττειν ὑπὲρ εὐσεβείας ·
αἱ δ ἐκ προγόνων ἀφ αἵματος αὗται λεγόμεναι συγγένειαι καὶ αἱ κατ ἐπιγαμίας ἤ τινας ἄλλας ὁμοιοτρόπους αἰτίας οἰκειότητες ἀπορριπτέσθωσαν , εἰ μὴ πρὸς τὸ αὐτὸ τέλος ἐπείγονται , τὴν τοῦ θεοῦ τιμήν , ἣ πάσης ἑνωτικῆς εὐνοίας ἄλυτος δεσμός ἐστιν ·
ἀντιλήψονται γὰρ οἱ τοιοῦτοι σεμνοτέρας καὶ ἱεροπρεπεστέρας συγγενείας .
βεβαιοῦται δέ μου τὴν ὑπόσχεσιν ὁ νόμος λέγων , ὅτι οἱ „ τὸ ἀρεστὸν ” τῇ φύσει δρῶντες καὶ „ τὸ καλὸν ” υἱοί εἰσι τοῦ θεοῦ , φησὶ γάρ ·
„ υἱοί ἐστε κυρίῳ τῷ θεῷ ὑμῶν ”  Deut .
14 , 1  , δηλονότι προνοίας καὶ κηδεμονίας ἀξιωθησόμενοι τῆς ὡς ἐκ πατρός 0 ·
ἡ δὲ ἐπιμέλεια τοσοῦτον διοίσει τῆς ἀπ  ἀνθρώπων , ὅσονπερ , οἶμαι , καὶ ὁ ἐπιμελούμενος διαφέρει .
πρὸς τούτοις ἔτι τὰ περὶ τελετὰς καὶ μυστήρια καὶ πᾶσαν τὴν τοιαύτην τερθρείαν καὶ βωμολοχίαν ἐκ τῆς ἱερᾶς ἀναιρεῖ νομοθεσίας , οὐκ ἀξιῶν τοὺς ἐν τοιαύτῃ πολιτείᾳ τραφέντας ὀργιάζεσθαι καὶ μυστικῶν πλασμάτων ἐκκρεμαμένους ὀλιγωρεῖν ἀληθείας καὶ τὰ νύκτα καὶ σκότος προσκεκληρωμένα μεταδιώκειν παρέντας τὰ ἡμέρας καὶ φωτὸς ἄξια .
μηδεὶς οὖν μή τε τελείτω μή τε τελείσθω τῶν Μωυσέως φοιτητῶν καὶ γνωρίμων ·
ἑκάτερον γὰρ καὶ τὸ διδάσκειν καὶ τὸ μανθάνειν τελετὰς οὐ μικρὸν ἀνοσιούργημα 0 .
τί γάρ , εἰ καλὰ ταῦτ ἐστίν , ὦ μύσται , καὶ συμφέροντα , συγκλεισάμενοι ἑαυτοὺς ἐν σκότῳ βαθεῖ τρεῖς ἢ τέτταρας μόνους ὠφελεῖτε , παρὸν ἅπαντας ἀνθρώπους ἐν ἀγορᾷ μέσῃ τὰ τῆς ὠφελείας προθέντας , ἵνα πᾶσιν ἀδεῶς ἐξῇ βελτίονος καὶ εὐτυχεστέρου κοινωνῆσαι βίου ;
φθόνος γὰρ ἀρετῆς διῴκισται .
οἱ μὲν γὰρ τὰ βλαβερὰ πράττοντες αἰσχυνέσθωσαν καὶ καταδύσεις ἐπιζητοῦντες καὶ γῆς μυχοὺς καὶ βαθὺ σκότος ἐπικρυπτέσθωσαν τὴν πολλὴν ἀνομίαν αὑτῶν ἐπισκιάζοντες , ὡς μηδεὶς ἴδοι ·
τοῖς δὲ τὰ κοινωφελῆ δρῶσιν ἔστω παρρησία καὶ μεθ ἡμέραν διὰ μέσης ἴτωσαν ἀγορᾶς ἐντευξόμενοι πολυανθρώποις ὁμίλοις , ἡλίῳ καθαρῷ τὸν ἴδιον βίον ἀνταυγάσοντες καὶ διὰ τῶν κυριωτάτων αἰσθήσεων τοὺς συλλόγους ὀνήσοντες , ὁρῶντας μὲν ἡδίστας ὁμοῦ καὶ καταπληκτικωτάτας ὄψεις , ἀκούοντας δὲ καὶ ἑστιωμένους λόγων ποτίμων , οἳ τὰς διανοίας τῶν μὴ σφόδρα ἀμούσων εἰώθασιν εὐφραίνειν .
ἢ οὐχ ὁρᾷς , ὅτι καὶ ἡ φύσις τῶν ἑαυτῆς ἀοιδίμων καὶ παγκάλων ἔργων οὐδὲν ἀπέκρυψεν , ἀλλὰ ἀστέρας μὲν καὶ τὸν σύμπαντα οὐρανὸν εἴς τε τὴν δι ὄψεως τέρψιν καὶ πρὸς φιλοσοφίας ἵμερον ἀπέφηνεν , πελάγη δὲ καὶ πηγὰς καὶ ποταμοὺς καὶ τὰς ἀέρος εὐκρασίας δι ἀνέμων τε καὶ πνευμάτων εἰς τὰς ἐτησίους ὥρας , φυτῶν τε καὶ ζῴων ἔτι δὲ καρπῶν ἀμυθήτους ἰδέας εἰς χρῆσιν καὶ ἀπόλαυσιν ἀνθρώπων ;
εἶτ  οὐκ ἐχρῆν καὶ ἡμᾶς ἑπομένους τοῖς ἐκείνης βουλήμασι πάνθ ὅσα ἀναγκαῖα καὶ χρήσιμα προτιθέναι πᾶσι τοῖς ἀξίοις ἐπ ὠφελείᾳ 0 ;
νῦν δὲ συμβαίνει πολλάκις τῶν μὲν ἀγαθῶν ἀνδρῶν μηδένα μυεῖσθαι , λῃστὰς δ ἔστιν ὅτε καὶ καταποντιστὰς καὶ γυναικῶν θιάσους βδελυκτῶν καὶ ἀκολάστων , ἐπειδὰν ἀργύριον παράσχωσι τοῖς τελοῦσι καὶ ἱεροφαντοῦσιν 0 .
ὑπερόριοι δὴ πάντες οὗτοι φυγαδευέσθωσαν πόλεως καὶ καταστάσεως , ἐν ᾗ τὸ καλὸν καὶ ἡ ἀλήθεια δι αὐτὰ τιμᾶται .
κοινωνίας δὲ καὶ φιλανθρωπίας εἰσηγητὴς ὢν ἐν τοῖς μάλιστα ὁ νόμος ἑκατέρας ἀρετῆς τήν τε ἀξίωσιν καὶ τὴν σεμνότητα διετήρησεν , οὐδενὶ τῶν ἀνιάτως ἐχόντων ἐπιτρέψας καταφυγεῖν ἐπ αὐτάς , ἀλλὰ πορρωτάτω σκορακίσας .
ἐπιστάμενος γοῦν ἐν ταῖς ἐκκλησίαις οὐκ ὀλίγους τῶν μοχθηρῶν παρεισρέοντας καὶ διὰ τὸ συνειλεγμένον πλῆθος λανθάνοντας , ἵνα μὴ τοῦτο γένηται , προανείργει πάντας τοὺς ἀναξίους ἱεροῦ συλλόγου τὴν ἀρχὴν ποιούμενος ἀπὸ τῶν νοσούντων τὴν θήλειαν νόσον ἀνδρογύνων , οἳ τὸ φύσεως νόμισμα παρακόπτοντες εἰς ἀκολάστων γυναικῶν πάθη καὶ μορφὰς εἰσβιάζονται ·
θλαδίας γὰρ καὶ ἀποκεκομμένους τὰ γεννητικὰ ἐλαύνει τό τε τῆς ὥρας ταμιεύοντας ἄνθος , ἵνα μὴ ῥᾳδίως μαραίνοιτο , καὶ τὸν ἄρρενα τύπον μεταχαράττοντας εἰς θηλύμορφον ἰδέαν .
ἐλαύνει δὲ οὐ μόνον πόρνας ἀλλὰ καὶ τοὺς ἐκ πόρνης , ἐπιφερομένους μητρῷον αἶσχος ,  καὶ  διότι ἡ πρώτη σπορὰ καὶ γένεσις αὐτοῖς κεκιβδήλευται καὶ συγκέχυται διὰ τὸ πλῆθος τῶν ὡμιληκότων ταῖς μητράσιν , ὡς μὴ δύνασθαι τὸν ἀληθῆ πατέρα διαγνῶναι καὶ διακρῖναι .
ὁ δὲ τόπος οὗτος , εἰ καί τις ἄλλος , ἀλληγορίαν ἐπιδέχεται φιλοσόφου θεωρίας ὢν ἀνάπλεως 0 ·
τῶν γὰρ ἀσεβῶν καὶ ἀνοσίων οὐχ εἷς τρόπος , ἀλλὰ πολλοὶ καὶ διαφέροντες 0 .
οἱ μὲν γὰρ τὰς ἀσωμάτους ἰδέας ὄνομα κενὸν ἀμέτοχον ἀληθοῦς πράγματος εἶναί φασι , τὴν ἀναγκαιοτάτην οὐσίαν ἐκ τῶν ὄντων ἀναιροῦντες , ἥτις ἐστὶν ἀρχέτυπον παράδειγμα πάντων ὅσα ποιότητες οὐσίας , καθ ἣν ἕκαστον εἰδοποιεῖτο καὶ διεμετρεῖτο 0 .
τούτους αἱ ἱεραὶ τοῦ νόμου στῆλαι μηνύουσι „ θλαδίας “ ·
ὡς γὰρ τὸ τεθλασμένον ἀφῄρηται τὴν ποιότητα καὶ τὸ εἶδος καὶ οὐδὲν ἕτερόν ἐστιν ἢ κυρίως εἰπεῖν ἄμορφος ὕλη , οὕτως καὶ ἡ ἀναιροῦσα δόξα ἰδέας πάντα συγχεῖ καὶ πρὸς τὴν ἀνωτέρω τῶν στοιχείων οὐσίαν τὴν ἄμορφον καὶ ἄποιον ἐκείνην ἄγει 0 .
οὗ τί γένοιτ ἂν ἀτοπώτερον ;
ἐξ ἐκείνης γὰρ πάντ ἐγέννησεν ὁ θεός , οὐκ ἐφαπτόμενος αὐτός  οὐ γὰρ ἦν θέμις ἀπείρου καὶ πεφυρμένης ὕλης ψαύειν τὸν εὐδαίμονα καὶ μακάριον  , ἀλλὰ ταῖς ἀσωμάτοις δυνάμεσιν , ὧν ἔτυμον ὄνομα αἱ ἰδέαι , κατεχρήσατο πρὸς τὸ γένος ἕκαστον τὴν ἁρμόττουσαν λαβεῖν μορφήν 0 .
ἡ δὲ πολλὴν ἀταξίαν εἰσηγεῖται καὶ σύγχυσιν ·
ἀναιροῦσα γὰρ ταῦτα , δι ὧν αἱ ποιότητες , συναναιρεῖ ποιότητας 0 .
ἕτεροι δ ὡς ἐν ἄθλοις κακίας τὰ ἐπ ἀσεβείᾳ νικητήρια σπεύδοντες αἴρεσθαι προσυπερβάλλουσιν ἅμα ταῖς ἰδέαις καὶ ὕπαρξιν θεοῦ παρακαλυπτόμενοι ὡς οὐκ ὄντος λεγομένου δ εἶναι χάριν τοῦ συμφέροντος ἀνθρώποις , οἳ δὴ δι εὐλάβειαν τοῦ δοκοῦντος πάντῃ παρεῖναι καὶ πάντα καθορᾶν ὄμμασιν ἀκοιμήτοις   οἷς  ἶς  ἔμελλον ἀνέξειν ἀδικημάτων 0 .
τούτους ὁ νόμος εὐθυβόλως „ ἀποκόπους ” προσαγορεύει τὴν περὶ τοῦ πάντα γεννῶντος ἐκτετμημένους ὑπόληψιν , ἀγόνους μὲν σοφίας , ἐπιτηδεύοντας δὲ τὴν μεγίστην κακιῶν , ἀθεότητα .
τρίτοι δ εἰσὶν οἳ τὴν ἐναντίαν ἔτεμον εἰσηγησάμενοι πλῆθος θεῶν ἀρρένων τε καὶ θηλειῶν , πρεσβυτέρων τε αὖ καὶ νεωτέρων , πολυαρχίας λόγῳ τὸν κόσμον ἀναπλήσαντες , ἵνα τὴν τοῦ ἑνὸς καὶ ὄντως ὄντος ὑπόληψιν ἐκ τῆς ἀνθρώπων διανοίας ἐκτέμωσιν .
οὗτοι δ εἰσὶν οἱ συμβολικῶς " ἐκ πόρνης “ ὑπὸ τοῦ νόμου προσαγορευόμενοι ·
καθάπερ γὰρ ὧν μητέρες πόρναι τὸν μὲν ἀληθῆ πατέρα οὔ τε ἴσασιν οὔ τ ἐπιγράψασθαι δύνανται , πολλοὺς δὲ καὶ σχεδὸν ἅπαντας τοὺς ἐραστὰς καὶ ὡμιληκότας , τὸν αὐτὸν τρόπον καὶ οἱ ἀγνοοῦντες τὸν ἕνα καὶ ἀληθινὸν θεὸν πολλοὺς καὶ ψευδωνύμους ἀναπλάττοντες περὶ τὸ ἀναγκαιότατον τῶν ὄντων τυφλώττουσιν , ὅπερ ἢ μόνον ἢ πρώτιστον ἐξ αὐτῶν σπαργάνων εἰκὸς ἦν ἀναδιδάσκεσθαι 0 ·